อเบอร์ดีนลุยอเมริกา ซื้อหุ้นบริษัทข้ามชาติ
&nbsp;
18 ส.ค. 2554

โพสต์ทูเดย์ — “อเบอร์ดีน” ใจกล้าตั้งกองทุนซื้อหุ้นอเมริกา ยอมรับภาพรวมเศรษฐกิจยังมีปัญหา แต่เป็นบริษัทข้ามชาติทำธุรกิจทั่วโลก 
นายชัยเกษม วัฒนศิริพงษ์ หัวหน้าฝ่ายจัดจำหน่ายกองทุน บริษัทหลักทรัพย์จัดการกองทุน (บลจ.) อเบอร์ดีน (ประเทศไทย) เปิดเผยว่า ระหว่างวันที่ 27 ก.ค.9 ส.ค. บริษัทจะเปิดขายกองทุนเปิด อเบอร์ดีน อเมริกัน โกรท ฟันด์ (ABAG) โดยมีนโยบายลงทุนในกองทุนเปิด อเบอร์ดีน โกลบอลอเมริกัน เอคควิตี้ ฟันด์ ซึ่งเน้นลงทุนหุ้นบริษัทข้ามชาติของสหรัฐอเมริกาที่มีรายได้จากหลายประเทศทั่วโลก
นายโรเบิร์ต แมทสัน ผู้จัดการกองทุนทีมตราสารทุนสหรัฐอเมริกา บลจ.อเบอร์ดีน ฟิลาเดเฟีย กล่าวว่า แม้ว่าเศรษฐกิจสหรัฐอเมริกาจะมีปัญหา แต่ภาคธุรกิจของสหรัฐอเมริกามีความแข็งแกร่งมากขึ้น 
“ขณะที่อัตราส่วนราคาต่อกำไร (พี/อี) ของหุ้นในตลาดสหรัฐอเมริกาตอนนี้ไม่ได้ถือว่าถูกหรือแพงเกินไป อยู่ในระดับที่เหมาะสม นอกจากนี้บริษัทที่กองทุนเข้าไปลงทุนจะเน้นไปที่บริษัทที่มีสัดส่วนรายได้จากนอกทวีปอเมริกามากกว่า 50% โดยให้น้ำหนักลงทุนในอุตสาหกรรมเทคโนโลยีมากที่สุด และแม้ว่าผลการดำเนินงานของกองทุนในระยะสั้นจะติดลบ แต่หุ้นในพอร์ตมีอัตราการเติบโตของรายได้ปีละ 1015%” นายโรเบิร์ต กล่าว